અયોધ્યા: ભૂમિ વિવાદની જેમ કેસ ચાલશે, હવે પછીની સુનવણી ૧૪ માર્ચે
મંગળવાર, જુલાઈ 17 2018, 13:22 Hrs(IST)
નવગુજરાત સમય | Publish Date: Feb 8 2018 11:40AM
સુપ્રીમ કોર્ટે રાજનૈતિક રૂપથી સંવેદનશીલ રામ જન્મભૂમિ-બાબરી મસ્જિદ જમીન પર કોનો હક છે તે વિવાદ સાથે સબંધિત અપીલો પર મહત્વપૂર્ણ સુનવણી આજથી શરૂ કરી પરંતુ પહેલા જ દિવસે આ કેસની સુનવણી ટાળી દેવામાં આવી છે અને સુનવણીની આગળની તારીખ ૧૪ માર્ચ કરી દીધી છે.
સુપ્રીમ કોર્ટે અયોધ્યા જમીન વિવાદ પર ગુરૂવારે ફરીથી સુનવણી શરૂ કરી દીધી છે. ચીફ જસ્ટીસ દીપક મિશ્રાની આગેવાની હેઠળ આ મામલામાં સુનવણી કરવામાં આવશે. આ મામલા પર સુન્ની તરફથી કપિલ સિબ્બલ પક્ષ રજૂ કરશે. જાણો આ સુનવણીમાં અત્યાર સુધી શું -શું થયું છે...
- અયોધ્યાનાં વિવાદાસ્પદ સ્થળ પર કોનો હક છે તે અંગેની સુનવણી આજથી શરૂ કરવામાં આવી છે. કોર્ટે છેલ્લી વારની સુનવણીમાં કહ્યું હતું કે સાત ભાષાનાં દસ્તાવેજોનું પહેલા અનુવાદ કરવામાં આવશે. આ સાથે જ કોર્ટને કહ્યું છેકે આ કેસમાં હવે આગળની કોઈ પણ તારીખ નહીં આપવામાં આવે.
- ઉલ્લેખનીય છે કે આ મામલા સાથે જોડાયેલા ૯૦૦૦ પાનાનાં દસ્તાવેજ અને ૯૦૦૦૦ પાનાઓમાં નોંધાયેલ પુરાવાઓ પાલી, સંસ્કૃત, ફારસી અને અરબી સહિત વિભિન્ન ભાષાઓમાં છે, જેને અનુવાદ કરવાની સુન્ની બોર્ડે કોર્ટ પાસે માંગ કરી હતી.
- આજે બપોરે બે વાગ્યાથી આ કેસમાં સુનવણી શરૂ થશે. ત્રણ સભ્યોની આ બેઠકમાં ચીફ જસ્ટિસ દીપક મિશ્રા, જસ્ટિસ અશોક ભૂષણ અને જસ્ટિસ અબ્દુલ નજીરની બેન્ચ સુનાવણી હાથ ધરશે.
- ૨૦૧૦માં ઈલ્હાબાગ હાઈકોર્ટે પોતાના નિર્ણયમાં આ વિવાદિત સ્થળને સુન્ની વક્ફ બોર્ડ, રામલલા વિરાજમાન અને નિર્મોહી અખાડા વચ્ચે ત્રણ બરાબર ભાગમાં વહેંચવાનો આદેશ આપ્યો હતો.
- ૧ ફેબ્રુઆરી ૧૯૮૬માં હિંદુઓને પૂજા કરવા માટેની મંજૂરી આપીને કોર્ટે આ સ્થળ પર લાગેલા તાળા તોડવાનો આદેશ કર્યો હતો ત્યારથી આ વિવાદ ફરીથી ઉભો થયો છે. આ આદેશનાં વિરોધમાં બાબરી મસ્જિદ સંઘર્ષ સમિતિ બનાવવામાં આવી હતી.
- ૬ ડિસેમ્બર ૧૯૯૨માં ભારતીય જનતા પાર્ટી, વિશ્વ હિંદૂ પરિષદ અને શિવસેના સહિત અન્ય હિંદૂ સંગઠનોનાં લાખો કાર્યકર્તાઓએ બાબરી મસ્જિદને તોડી દીધી હતી. ત્યારબાદ દેશભરમાં હિંદૂ-મુસ્લિમ વચ્ચે તોફાનો અને રમખાણો શરૂ થઈ ગયા હતા જેમાં લગભગ ૨૦૦૦ લોકો માર્યા ગયા હતાં.
- દેશભરનાં લોકોની નજર ગુરૂવારે સુપ્રીમ કોર્ટ પર અટકી છે. સુપ્રિમ કોર્ટ 8મી ફેબ્રુઆરીએ સુપ્રીમ કોર્ટમાં અયોધ્યા કેસની સુનાવણી હાથ ધરવામાં આવશે.
- સૌથી પહેલા સુન્ની વક્ફ બોર્ડ તરફથી દલીલો કરવામાં આવી હતી. શિયા બોર્ડનાં વકીલે આ સ્થળ પર રામ મંદિર બનાવવાની વાત પર સમર્થન કર્યું હતું. ત્યારે બીજી તરફ શિયા વક્ફ બોર્ડની આ દલલી પર સુન્ની વક્ફ બોર્ડે કડક વિરોધ કર્યો હતો.
- શિયા વક્ફ બોર્ડનાં વકીલ કપિલ સિબ્બલે કોર્ટ સમક્ષ રજૂઆત કરી હતી કે આ મામલાની સુનવણી ૨૦૧૯ની લોકસભા ચૂંટણી પછી કરવામાં આવે. તેમણે આ મામલે દલીલ કરી હતી કે આ સુનવણીની અસર ૨૦૧૯ની ચૂંટણી પર થઈ શકે છે.
- સુપ્રીમમાં ચાલુ વર્ષનો સૌથી મહત્વનો કેસ અયોધ્યા મામલે સુપ્રીમ કોર્ટમાં સુનાવણી હાથ ધરવામાં આવશે. CJI દિપક મિશ્રાની અધ્યક્ષતા વાળી ખંડપીઠે ગત સુનાવણીમાં સ્પષ્ટ કરી દીધું હતું કે હવે સુનાવણી ટાળવામા નહી આવે.